text:
Orð og lag: John Willard Peterson
Týtt: Jákup Olsen
Upprunaheiti: It’s always darkest before the dawn
1. Er alt bert myrkur, er brostin vón –
og skýggj so tung fjala alla sjón.
Lít bert á Jesus, um myrk er leið,
tí fast er lyftið: Hann svíkur ei!
Niðurlag: Alt myrkast er, tá mót degi ber.
Miss ikki mótið, skjótt lýsa fer.
Hann svíkur ikki, brátt sólin sær,
tað er altíð myrkast, er dagur nær.
2. Hann veit, hvat bagir, hjálp er í nánd,
legg alt, teg tyngir, trygt í hans hond.
Alt, sum teg hendir, hann greiða kann,
hann elskar altíð, ei gloymir hann!


c: text/html

text:
Nú 12. og 13. umfar í sjavskappingini er farið afturum, er sera tætt í oddinum í sjavskappingini hjá FC Suðuroy.
12. umfar varð spælt í VB-húsinum 22. Mars og úrslitið var hetta:
Nr. 1. Eyðolf Bech og John Bech, 4 stig hvør
Nr. 2. Ingibjørg Roaldsdóttir og Hørdur Vang, 3 stig hvør
Nr. 3. Malan Hentze og Niclas Hentze, 2 stig hvør
Nr. 4. Jákup Joensen og Eyðtór Joensen, 1 stig hvær
13. umfar varð spælt 4. Apríl og úrslitið var hetta:
Nr. 1. Jákup Olsen og Thomar Hermansen, 4 stig hvør
Nr. 2. Petur Gærdbo og Fredrik Ludvig, 3 stig hvør
Nr. 3. Egill Steintórsson og Hans Jacob Bech, 2 stig hvør
Nr. 4. Guðrið Larssen og Sigmund Mikkelsen, 1 stig hvør
Støðan áðrenn 14. umfar, sum varð spælt tórskvøldið 12. apríl, er tann, at Petur Muller er á odda við 13 stigum, Egon Jacobsen hevur 11 stig, meðan Eirikur Poulsen og Birgir Jørgensen hava 10 stig.

robotstxt: allowed

filter: keep


text:
Útbyggingin av Brennistøðini á Hagaleiti, har ketil v.m. varð skift út, er nú um at vera liðug, og brennur ovnurin nú aftur við fullari styrki.
Áðrenn farið var undir stóru umvælingar í februar, brendi IRF í miðal 56 tons um døgnið. Í løtuni verða í miðal 78 tons brend um døgnið. Av rusknøgdini, sum varð ballað og løgd á goymslu, meðan støðin lá still, eru 1.700 ball longu brend.
Royndarkoyringin av nýggju Brennistøðini byrjaði 2. juli og fevnir um tríggjar mánaðir.
Um alt riggar, sum tað skal, tá royndartíðin er av, verður nýggi ketilin og tilhoyrandi skipanir handaðar IRF frá Boilerworks fyrst í oktober. Inntil víðari hava ovnur, ketil og skipanir roynst sera væl.
At gongd er í samfelagshjólunum, sæst í stóran mun aftur í høgu nøgdunum av burturkasti, ið dagliga koma inn til IRF. Hóast vit støðugt arbeiða við at endurnýta alsamt meira og at leingja um lívsringrásina á vørum og tilfeingi, eru tað sera stórar nøgdir av burturkasti, ið skulu brennast. Sostatt var tað í tøkum tíma, at kapasiteturin á Brennistøðin varð øktur.
Tað er sjónligt í dagliga rakstrinum hjá IRF, at nøgdirnar av burturkasti eru sera stórar og kemur eitt nú sera nógv burturkast inn frá byggivinnuni.
Fyri at betra um møguleikarnar hjá vinnuni at skilja burturkastið, er arbeiðið so smátt byrjað at byggja eina nýggja móttøkuhøll til Brennistøðina.


text:
Um heystið er seyður tað mest eyðkenda, tá vit tosa um mat. Tað er eisini tíðin, tá fjøllini verða gingin og seyður verður flettur. Uppií hesum hongur ein mentan, sum vit nevna seyðamentan. Tað er alt tað virksemi, sum er knýtt at seyðahaldi. Endamálið er at fáa nakað at eta. Henda seyðamentan er ikki nýggj, tí hon røkkur heilt aftur til Seyðabrævið frá 1298.
Í nýggjari tíð hevur seyðamentanin møtt einum nýggjum slagi av matkynstri, gastronomi, har seyður verður borðreiddur á nýggjan hátt.
Umframt nógvar kókibøkur, sum flest allar eru metsølubøkur, er føroysk matgerð eisini komin í sjónvarpið. Í sendingini Spískamarið ferðast kokkurin Gutti Winther oyggj úr oyggj at práta við fólk og hoyra um teirra matvanar og uppskriftir.
Uppgávur:
1 Lesið ávaringina innan filmin. Hvat sigur hon? Hvør er stílurin? Hvønn vendir hon sær til? Skulu vit taka ávaringina í álvara?
2 Hvussu byrjar filmsbrotið við Gutta? Hvønn týdning hevur byrjanin? Hvussu er framhaldandi gongdin í filminum, til liðugt er?
3 Hvussu verður seyðurin dripin (sí 10:37 og fram)? Er hetta nakað at vísa børnum í sjónvarpi? Vit síggja eisini, at børn eru við í slaktinum. Er tað rætt, at børn sleppa at síggja blóð? Skulu vit verja børn fyri hesum siði? Kjakist um hetta í flokkinum!
4 Eru konufólk við í arbeiðinum at fletta í hesum hjallinum? (sí 17:56) Hvat gera tær?
5 Hevur tú nakrantíð flett ella verið við har, sum flett verður? Hvussu kendi tú tað, tá seyðurin varð svavaður og bløddi?


text:
Skúlar og skúlaflokkar kring landið vísa Skúlafótbólti stóran áhuga og hava longu fleiri skúlaflokkar úr fleiri skúlum meldað lið til Skúlafótbólt.
Vit eru sera fegin um, at tað longu nú er greitt, at skúlaflokkar úr Vágum, Eysturoynni, Streymoynni og Suðuroynni koma til kappingina Skúlafótbóltur.
Skúlar og skúlaflokkar kring landið vísa Skúlafótbólti stóran áhuga og hava longu fleiri skúlaflokkar úr fleiri skúlum meldað lið til Skúlafótbólt.
Vit eru sera fegin um, at tað longu nú er greitt, at skúlaflokkar úr Vágum, Eysturoynni, Streymoynni og Suðuroynni koma til kappingina Skúlafótbóltur.
Lið kunnu sjálvandi framhaldandi meldast til her á heimasíðuni á síðuni “Tilmeldingarskjal“.
6. flokkar kappast fyrst
Seinni í vikunu verður kunngjørt nær ymisku árgangirnar í fólkaskúlanum og miðnámsskúlar skulu kappast. Tað er tó longu greitt, at fyrsta umfar í Skúlafótbólti verður ónsdagin 24. oktober, tá 6. flokkar fara at kappast í Marghøllini í Vági.
BankNordik er høvuðsstuðul hjá Skúlafótbólti.
MYND: Bjartur Vest


text:
Jarðarkona
Jarðarkona (frøðiheiti - Rallus aquaticus) er heldur minni en akurskritt. Omaná er hon morflekkut; í neðra blágrá frá nevinum aftur undir hálva vongbrigðuna. Aftanfyri har er hon rondut svørt og hvít, ella svørt og bleikreyð, og undir velinum bara bleikreyð. Nevið heldur langt og nakað bogið, yvirnevið dimt, undirnevið reydligt. Hon eigur víða hvar í Norðurevropa; um heystið fer hon suður til heitari lond. Í Íslandi verður hon tó allan veturin og leitar sær til tær heitu keldurnar. Hon dugir bæði at svimja og kava.
Eisini í Føroyum er hon alt árið. Men lítið sæst til hennara; náttarfuglur er hon, og tá ið hon onkuntíð kemur út um dagin, dugir hon væl at fara hulisliga at. Lítið ella einki sæst hon flúgva; men óføra kvik er hon til fóts; kemur fólk dáttliga fram á hana, rennur hon burtur, so lágt eftir jørðini, at hon tykist lík rottu. Bilsin var eg tí, tá ið eg eina ferð um summarið sá eina í síðum bø standa uppreista sum lundi, og við upptoygdum hálsi til at skimast út yvir grasinum. Mest tær eru sæddar man vera í fjósum og kjallarum, har tær smúgva sær inn tær køldu næturnar og so verða fangaðar av fólki um morgunin — eitt prógv fyri, at tær halda seg nær húsum, tó at tær ikki síggjast. Flestar eru tær um heystið og veturin; kann vera at meginparturin kemur úr Íslandi, men ivaleyst eiga tær eisini í Føroyum, tó at einki hoyrist um, at reiður er funnið.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Tað er í kvøld, at Klovnurin BUBU fer undir verkætlanina við heitinum BUBU á ferð, at súkkla verður av Viðareiði til Klaksvíkar, við stuttum steðgi í Hvannasundi.
Tá ið komið verður til Klaksvíkar, fer BUBU at hava stutta konsert við bátabrúgvarnar, har hann fer at syngja nakrar sangir, og stutt verður greitt frá um verkætlanina, ið hevur til endamáls at savna inn pening til børn ið Føroyum.
Ágóðin av innsavnaða peninginum, fer í ár til Barnabata, Sinnisbata og Bláa Krossi.
Súkkla verður av Viðareiði kl. 18.50 og komi verður til Klaksvíkar um 20.00 tíðina, og øll eru vælkomin.
Meira kann lesast um verkætlanina á facebookvanganum hjá Klovninum BUBU, har ein eisini sær møguleikarnar fyri at stuðla, og sæst vangin HER!
Um tú veitst okkurt, sum VP ikki veit - skriva so til vp@vp.fo


text:
Sverri Egholm
30.01.2018 - 18:27
Reiðaríið hjá Nýborg, sum fekk ein sjógv 5. januar, takkar nú stóra bjargingararbeiðinum, sum varð framt.
Tyrlumanningin flutti ein mann av Nýborg til Landsjúkrahúsið. Stýrimaðurin, sum var á brúnnið tá ið óhappið hendi, var slongdur eftir dúrkinum, og breyt annan armin og øsbeinið.
Samstundis takkar reiðaríið, Ocean Group Faroes, serliga manningini á Nýborg, MRCC, Eysturbúgvanum, Vesturbúgvanum, Vædderen og Brimli fyri tann stóra arbeiðslut, tey høvdu í arbeiðinum.
Nýborg var júst komin í ES sjógv, tá óhappið hendi, har teir skuldu fiska makrel, tá ið teir fingu ein sjógv á bakborðsíðu aftanan.
Teir størstu rútarnir á brúnni fóru inn, og nógvur sjógvur kom á brúnna, og fór so víðari har frá.
Skipið megnaði tó at sigla við egnari megið á Runavík, men av trygdar áðum fylgdi Brimil skipinum allan vegin til bryggju.


text:
TRYGGING FYRI BURTURBEINAN AV SKIPSVRAKI
Nairobisáttmálin kom í gildi tann 14. apríl 2015
Av hesi orsøk eru komin nýggj krøv:
Nairobisáttmálin krevur, at skip til støddar 300 BT ella meira, sum sigla til ella frá londum, sum hava undirskrivað sáttmálan, skulu hava váttan/sertifikat umborð, sum vísir, at tey hava trygging, sum fevnir um reiðarans ábyrgd, fyri burturbeinan av skipsvraki.
Nairobisáttmálin er ikki settur í gildi gjøgnum føroyska lóggávu (sjólógina). Tí er avtalað gjørd við Danska Søfartsstyrelsen um, at reiðarí kunnu søkja um sertifikat umvegis Søfartsstyrelsen. Heitt verður á reiðarí, sum skjótast, at venda sær til Søfartsstyrelsen við tryggingarváttan(bluecard), fyri at fáa sertifikat útskrivað.
Legg til merkis, at freistin fyri at sertifikatið skal vera umborð er 14.apríl 2015
Leinki til umsóknina ... trýst her
Leinki til vegleiðing ......trýst her
Umsóknarblað verður at senda til Søfartsstyrelsen umvegis teldupost :
vragcertifikat@dma.dk
Um broytingar koma fyri í tíðarskeiðnum ímeðan sertifikatið er í gildið (t.d. broytingar í eigaraviðurskiftum) skal reiðaríðið boða frá til Søfartsstyrelsen umvegis teldupost :
vragcertifikat@dma.dk
g.g. Sertifikatið skal endurnýggjast hvørt ár.
Hesi lond hava undirskrivað Nairobisáttmálan:Danmark, Bulgaria, Kongo, Cook Islands,
India, Iran, Malaysia, Marshall Islands, Marokku, Nigeria, Palau, Stóra Bretland og
Týskland. Til ber eisini at søkja sertifikat frá hesum londum.
Fyrispurningar kunnu setast Jákup K. Poulsen, deildarleiðara á tlf. 355600


text:
Skulu byggja víðari á góðu gongdina
ítróttur06-11-2017 - 11:42 - Jóanis Nielsen
FSF: Liðskiparin á føroyska U21-landsliðnum, Hákun Edmundsson er spentur til dystin móti Póllandi, og vónar, at byggjast kann víðari á góðu gongdina, sum liðið er í.
Fríggjadagin 10. november klokkan 16:45 spælir føroyska U21-landsliðið fimta dystin í undankappingini til EM 2019, tá póllendingar vitja á Tórsvølli. Higartil hevur hilnast væl í kappingini, og aftaná fýra dystir eru Føroyar nummar 3 í bólkinum við 4 stigum.
Liðskiparin á føroyska liðnum, Hákun Edmundsson, er spentur til dystin, og sær positivt upp á uppgávuna, sum nú stendur fyri framman. Men hann er eisini greiður yvir, at uppgávan verður ikki løtt.
- Vit eru á heimavølli og skulu royna at byggja víðari á góðu gongdina, sum vit hava havt í seinastuni. Pólland hevur heilt víst eitt sterkt lið, og teir koma nokk at hava bóltin nakað meir enn vit. Vir eru ikki favorittar, men fara á vøllin í trúnni á, at vit kunnu fáa eitt gott úrslit, sigur Hákun Edmundsson við heimasíðuna hjá FSF.
Seinastu tvær vikurnar hevur ein bruttohópur við 26 spælarum vant regluliga á Tórsvølli, og tað ger, at føroyski U21-hópurin er væl fyri at spæla landsdyst í november. Tað er kortini avmarkað, hvat okkara spælarar kenna til pólska liðið. Harafturímóti hava venjararnir, Eli Hentze og Hegga Samuelsen fylgt væl við póllendingunum í hesari undankappingini.
- Eg kenni lítið til pólska liðið. Men teir eru heilt víst stinnir. Hetta sigi eg út frá teimum úrslitum, sum teir hava fingið í kappingini. Men venjaratoymið hjá okkum hevur sæð allar teirra dystir, og saman við teimum fara vit at hyggja nærri at Póllandi, tá hópurin kemur saman aftur týsdagin, sigur Hákun Edmundsson.
Føroyska U21-liðið kom heldur trilvandi frá byrjan, tá undankappingin til EM 2019, sum verður hildið í Italia og San Marino, varð sparkað í gongd. Fyrst taptu Føroyar 3-0 fyri Litava, og úrslitið varð eisini 3-0 tap, tá danir vitjaðu á Tórsvølli seinast í august. Men í triðja dystinum eydnaðist føroyska liðnum at spæla javnleik 1-1 á útivølli í Finnlandi, og fyri lítlum mánað síðani vunnu Føroyar 3-1 á Georgia.
Hvussu er føroyski liðskiparin so nøgdur við gongdina higartil í kappingini?
- Tað er á eini góðari leið. Móti Litava skuldu vit fingið meir burtur úr, meðan tað bleiv ov stórur munur á liðunum, tá vit møttu Danmark, sjálvt um vit halda, at vit skuldu gjørt tað nógv betri. Hinvegin, so eru vit nøgdir við eitt stig á útivølli móti Finnlandi, og sera væl nøgdir við 3-1 sigurin á Georgia, har vit spældu ein klókan dyst, fingu nøkur góð mál, og vardu sum eitt lið, sigur Hákun Edmundsson at enda.


text:
Fyrsta Mósebók, kapittul 23
Sára andast
v1
Og Sára livdi eitt hundrað og tjúgu og sjey ár; so mangir vóru ævidagar hennara.
v2
Og Sára doyði í Kirjat-Arba – tað er Hebron – í Kánáanlandi. Og Ábraham fór innar at syrgja Sáru og gráta hana.
Sára verður grivin í hellinum við Makpela
v3
Síðan fór hann frá síni deyðu og mælti soleiðis við Hetitar:
v4
«Eg eri gestur og útiseti her hjá tykkum; gevið mær eitt jarðarstykki, so at eg kann fáa mína deyðu burtur frá mær og jarða hana.»
v5
Tá svaraðu Hetitar Ábrahami og søgdu við hann.
v6
«Lýð á okkum, harri! Høvdingur Guðs ert tú okkara millum; jarða tína deyðu í eini av okkara bestu grøvum; tí at eingin av okkum vil sýta tær grøv sína til at jarða tína deyðu í!»
v7
Men Ábraham reis og neig fyri íbúgvum landsins, fyri Hetitum,
v8
og talaði við teir svá: «Er tað tykkara vilji, at eg má fáa mína deyðu burtur frá mær og jarða hana, so hoyrið meg og talið mín vegna við Efron Zóharsson
v9
um at geva mær Makpela-hellið, ið liggur uttast í bø hansara; fyri fult virði skal hann geva mær tað sum gravstað tykkara millum.»
v10
Efron sat har millum Hetitanna, og Efron Hetiti mælti soleiðis við Ábraham, meðan Hetitar og allir, ið gingu inn um borgarlið hansara, lýddu á:
v11
«Nei, harri mín, lurta eftir mær! Jarðarstykkið gevi eg tær; og hellið, sum í tí er, gevi eg tær eisini: fyri ásjón frænda mína gevi eg tær tað; jarða tú tína deyðu!»
v12
Men Ábraham neig fyri íbúgvum landsins
v13
og talaði við Efron í hjástøðu teirra og segði: «Gævi tú vildi lurta eftir mær: Eg gjaldi tær fult virði fyri jørðina; tak við tí av mær, so at eg kann jarða mína deyðu har!»
v14
Tá svaraði Efron Ábrahami og segði:
v15
«Lurta eftir mær, harri mín! Jørð fyri fýra hundrað siklar í silvuri, hvat er tað hjá okkum báðum at tala um? Jarða tú bara tína deyðu!»
v16
Ábraham skilti Efron; og hann vigaði Efroni tað silvur, sum hann hevði nevnt í hjástøðu Hetita, fýra hundrað siklar í silvuri.
v17
Soleiðis kom jarðarstykki Efrons í Makpela áraka Mamre, jarðarstykkið og hellið, sum í tí var og øll trøini, sum allastaðni vuksu á tí,
v18
til at verða ogn Ábrahams í hjástøðu Hetita, frammi fyri øllum, sum gingu út og inn um borgarlið hansara.
v19
Síðan jarðaði Ábraham Sáru, konu sína, í hellinum í Makpela – jarðarstykki áraka Mamre – tað er Hebron – í Kánáanlandi.
v20
Soleiðis fekk Ábraham av Hetitum jarðarstykkið og hellið, sum á tí var, til leggstaðar.


text:
Niels Petersen
08.10.2015 - 09:02
Tíðindi > Samfelag & Politikkur > Landspolitikkur
Fyrsta viðgerð av fíggjarlógaruppskotinum, sum byrjaði í løgtinginum í gjár, heldur fram í morgun klokkan hálvgun tíggju.
Hetta skrivar Kringvarpið
Ruth Vang úr Framsókn, sum er nýggj forkvinna í fíggjarnevndini, segði í fyrstu røðu síni í gjár, at høvuðsorsøkin til vánaliga langtíðarhaldførið í búskapinum, er broytta aldursamansetingin í Føroyum, og at politikararnir higartil hava runnið undan hesum veruleikanum.
Landsstýrið fer seinni, helst fyrst í desember, at geva Fíggjarnevndini endaligt uppskot, so Fíggjarnevndin kann seta nýggju tølini í álitið um fíggjarlógaruppskotið.


text:
Í altjóða samanburði verða brúkt fleiri ymisk mát av skattatrýsti. Vit skulu her brúka tvey teirra, sum nevnd verða “vanliga skattatrýstið” og “rættaða skattatrýstið”.
Vanliga skattatrýstið er mátað sum allir skattir og øll avgjøld í mun til bruttotjóðarúrtøkuna, BTÚ. Hetta er at rokna skattirnar í mun til tær inntøkur, sum verða skaptar í Føroyum.
Rættaða skattatrýstið er mátað sum allir skattir og øll avgjøld í mun til tøku bruttotjóðarinntøkuna. Tøka bruttotjóðarinntøkan er BTÚ pluss donsku ríkisveitingina og pluss tær lønir og rentuinntøkur netto, sum føroyingar forvinna uttanlands. Hetta er at rokna skattir og avgjøld í mun til allar inntøkurnar í landinum.
Upp í skattirnar verða umframt lønarskattin eisini taldir vinnufelagsskattir, kapitalvinningsskattur, vegskattur og aðrir skattir. Upp í avgjøldini verða tald, umframt MVG og innflutningsgjøld, eisini skrásetingargjøld, ferðaavgjald og onnur avgjøld. Haraftrat koma sosial tryggingargjøld til ALS, AMEG, barsilsskipan og sjúkrakassa.
Vanliga skattatrýstið
Skattatrýstið hevur í miðal verið 46 prosent árini 2004 til 2008, meðan tað í Danmark hevur verið 49 prosent, og í Íslandi 39 prosent. Føroyska skattatrýstið er tí nakað minni enn tað danska, men væl størri enn tað íslendska.
Men skattur er ikki einasta inntøkan hjá tí almenna í Føroyum. Landið fær aftrat skattainntøkunum ríkisveitingina úr Danmark, eins og danska ríkið fíggjar ein part av tí almenna – eitt nú løgregluna.
Hetta beinir okkum á rættaða skattatrýstið, sum er roknað sum partur av BTÚ pluss inntøkur uttaneftir.
Rættaða skattatrýstið
“Rættaða skattatrýstið” var í Danmark árini 2004 til 2008 í miðal 50 prosent av tøku bruttotjóðarinntøkuni, meðan tað var 42 prosent bæði í Føroyum og í Íslandi. Í miðal hesi fimm árini var rættaða skattatrýstið í Føroyum og í Íslandi altso átta prosentstig lægri enn í Danmark.
Men, sum myndin niðanfyri vísir, so hevur gongdin seinastu árini ikki verið hin sama í hesum trimum londunum.
Meðan rættaða skattatrýstið í Danmark heldur er minkað eitt vet, er skattatrýstið í Føroyum javnt vaxið, meðan tað íslendska er vaxið øðiligt síðan 2002.
Í 2001 var føroyska skattatrýstið 39 prosent, meðan tað í Danmark var 50 prosent og tí 11 prosentstig størri enn í Føroyum, meðan tað í 2008 var 5 prosentstig størri.
Íslendska skattatrýstið var lægri enn tað føroyska fram til 2005, og hevur síðani tá verið hægri.
At skattatrýstið í Føroyum er minni enn í Danmark, samstundis sum almennu útreiðslurnar í Føroyum eru størri enn tær í Danmark, tykist heldur løgið. Men av tí at heildarveitingin kemur oman á skattainntøkurnar hjá tí almenna, hongur hetta kortini saman.
Fleiri tøl um tað almenna finnast í hagtalsgrunninum
Her eru leinkjur til aðrar greinar sum viðgera "Tað almenna" meira nágreiniliga
Tað almenna í turrum tølum og texti
ErtaðalmennastørriíFøroyumenníDanmarkogÍslandi?
Hvatbrúkavitalmennupengarnar_til?
Eralmennahalliðstórtí_Føroyum?
Hvørbetalirskattirnar?


text:
Áki Bertholdsen 20.09.2015 (19:40)
Annika Olsen tekur seg úr Framsókn!
Fyri nøkrum døgum rýmdi hon úr Fólkaflokkinum. Hósdagin fór hon upp í Framsókn. Men longu nú í kvøld boðar Annika Olsen frá, at hon eisini tekur seg úr Framsókn.
Fyrr í vikuni varð hon vald í fíggjarnevndina fyri Framsókn, men tann sessin sigur hon eisini frá sær. Samstundis fer hon nú í farloyvi úr Løgtinginum.
- Eg havi seinastu dagarnar verið undir ómetaliga stórum persónligum trýsti og ásanni, at tann tíð eg havi havt at umhugsa meg í, hevur verið alt ov stutt, sigur hon.
- Sum støðan er, vóru mínar avgerðir at innlima meg i Framsókn og at lata meg velja til formann í fíggjarnevndini ikki rættar. Tískil eiga hesar avgerðir at verða rættaðar beinanvegin, sigur hon.
At nú so stutt eftir valið at gerast parlamentariska grundarlagið undir samgonguni er ikki rætt og er at svíkja mínar veljarar, sigur Annika Olsen.
Avgerðin um at taka seg úr Fólkaflokkinum, stendur kortini við.
- Orsøkin til hesa avgerð er, at eg ikki kann taka undir við konservativa strukturinum í flokkinum. Eftir valúrslitið brast vónin fyri nakrari broyting í førda politikkinum hjá Fólkaflokkinum, sigur Annika Olsen.
Hon ætlar ikki at gera fleiri viðmerkingar til málið fyribyls, uttan tað, at hon verður uttanflokka í tinginum, tá ið hon tekur sætið á tingi aftur og nú vil hon bara hava frið saman við sínum næstringum.
- Eg fari inniliga at biðja øll, serliga mínar veljarar, um umbering fyri, at eg leyp framav á løgtingsfundinum hósdagin (tá ið hon meldaði seg upp í Framsókn og læt seg velja í Fíggjarnevndina), leggur hon tó afturat.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Rundvísingar gerandisdagar í upplatingartíð savnsins kosta 600 kr. og skulu bíleggjast frammanundan.
Uttanfyri vanliga upplatingartíð er prísurin 800 kr.
Atgongugjald gjaldast umframt.
Vit viðmæla, at bólkar við fleiri enn 20 fólkum vera býttir upp í tveir ella fleiri, tá trupult annars kann vera fyri øll at fylgja við.
Rundvísing kann bíleggjast við at ringja til +298 313579 ella við at skriva til This email address is being protected from spambots. You need JavaScript enabled to view it.
Tíðarskeiðið 1. mai - 31. august:
Mánadag - sunnudag kl. 11.00 - 17.00
Tíðarskeiðið 1. sept. - 30. apríl:
Týsdag - sunnudag kl. 13.00 - 16.00
Mánadag ikki opið
Atgongugjald:
- Vaksin: 65 kr.
- Lesandi: 25 kr.
- Bólkar, min.12 vaksin: 50 kr. fólkið
- Limir og børn undir 16 ár: ókeypis.
Listasavn Føroya
Gundadalsvegur 9
P.O. Box 1141
FO-110 Tórshavn
Føroyar
Tel +298 313579
Email info@art.fo
Facebook


text:
Herdis Solveig Tyrer (f. Jakobsen) er fødd og uppvaksin í Havn.
Hon hevur fingist við at tekna, síðan hon var smágenta. Herdis tók eitt skeið í list á Holbæk Kunsthøjskole í Danmark og var eisini í starvslæru á grafiska verkstaðnum Steinprenti í Tórshavn.
Hon hevur tikið BA í myndprýðing og animatión á Coventry University og býr nú í Southport í Onglandi.
Herdis var við í Várframsýningini á Listaskálanum í 2009 og hevði verk við í framsýningini 'Hvat er natúrligt?', sum felagsskapurin LGBT skipaði fyri í 2012.
Hon hevur arbeitt saman við øðrum listafólkum við spælinum Ori and the Blind Forest, sum vann BAFTA prísin í 2016 fyri Artistic Achievement.
Í løtuni arbeiðir hon sum tatovørur í Liverpool.
Myndprýðingar:
2007 Ein undarligur morgun í Míni jólabók
Svim babba svim í Míni jólabók
Tann rami gandur í Míni jólabók
Gleðilig jól í Mín jólabók
2008 Vættrahúsið í Míni jólabók
2009 7 dagar í helviti (Rannvá Næs Hoydal)
Jólini í nýggju húsunum í Míni jólabók
2010 Mín jólabók
2012 Mín jólabók
2013 Torkils døtur (Sólrún Michelsen)
Eiturkoppaprinsessan (Ingun Christensen)
2014 Rani - ein nýggj byrjan (Ingun Christensen)
Einaferð var tað ...
2015 Rani - Vár og vónir (Ingun Christensen)
Mín jólabók
2016 Mín jólabók
So normal og tó ikki (Birita Michelsen)
Umrøða:
Elin á Rógvi: Herdis Jakobsen. Mess 2. juni 2008
Herdis Jakobsen: Tak listina í álvara. Mentanarblaðið hjá Miðlahúsinum. 14. mars 2014


text:
Orð: Lina Sandell
Týtt: Victor Danielsen
1. Tú talar, tú talar um veður og vind,
men í eini verð, sum í synd gongur blind,
har tørvar at tala um Jesus;
tú talar um tíðindi, ring ella góð,
men minst, hvat tú talar, at mest tørvar tó
at tala um Jesus, um Jesus!
2. Tú talar um kongar og um tað, sum er
sett høgt og í virðing í hesari verð –
hví talar tú ikki um Jesus?
Tú talar um kríggj og um vitskap og slíkt,
men hann, sum hitt fátæka hjartað ger ríkt –
hvat talar um hann tú, um Jesus?
3. Tú talar, tú talar – um hvat talar tú?
Um stríðsspurning mangan? Men gloym ikki nú:
Tað er ei at tala um Jesus!
Er talan um kristindóm – minst tó til tað:
Hitt navn, sum ger fallin og hjálparleys glað,
um tað mást tú tala, um Jesus!
4. Áh, minst tó, at tungan, ið Harrin tær gav,
hon einaferð leggja skal roknskapin av,
um hon hevur talað um Jesus!
Ein dag fyri honum skal boyggjast hvørt knæ,
hvør tunga skal vitna og viðganga tað,
at Kongur og Harri er Jesus.
5. Hann, hann er tann sólin, sum ei fer í kav,
hann lívskeldan er, sum Gud heiminum gav;
áh, skammast tá ikki við Jesus!
Á jørð og í Himli er valdið jú hans,
hann ber nú hin lívsins ófølnandi krans –
skalt tú tá ei viðkennast Jesus!
6. Hann, hann er jú vinurin trúgvi, sum teg
við blóðinum keypti av undirgangsveg –
ver glaður at tala um Jesus!
Hann elskar teg ævigt, hann svíkur teg ei,
er við tær á deyðans tí einsligu leið –
so tala tá, tala um Jesus!


text:
Privatar loysnir
Skal tú hava eitt lítið venjingarhølið heima við hús, so hava
vit júst røttu loysnina til tín.
Vit bjóða eitt breitt úrval av venjingarmaskinum, bæði til
konditiónsvenjing og styrkivenjing, alt til júst tín tørv. Talan er
um hágóðsku útgerð, sum er sera væl egna til heimabrúk.
Stendur tú við einum hølið, men veist tú ikki hvussu tú skal
innrætta soleiðis, at tú fært sum mest burturúr, so skullu vit nokk
hjálpa tær á røttu leið.
Men hevur tú ikki pláss fyri maskinum o.l., so bjóða vit
eisini smærri amboð, ið tú kanst brúka heima á
stovugólvinum.
Ella hevur tú kanska ein stóran hava og kundi tonkt tær at brúkt
hann til at fáa gongd á alla familjuna, so bjóða vit eisini eitt
breitt úrval av uttandura venjingarútgerð.
Veitarir okkara, Fitnessbutikken og LivingSport, geva okkum
møguleikan at bjóða tær eitt breittt úrval.
Kaga inn á heimasíður teirra her: http://www.fitnessbutikken.dk/ og
http://www.livingsport.dk/sport-wellness.html
Ella send ein teldupost til rune@vaelvera.fo og vit hjálpa
tær at finna røttu loysnina til tín tørv.
Soleiðis bíleggur tú:
Send ein teldupost til rune@vaelvera.fo, har tú
upplýsur navn og vørunummar (SKU) á teimum vørunum, tú ynskjur at
bíleggja.
Fyri teg, sum privatpersón, merkjur hetta, at tú sparur
millum 10 - 25 % uppá toll og frakt, í mun til um tú skuldi
flutt vøruna heim sjálv/ur. Tí vit syrgja fyri, at hetta
verður gjørt fyri teg, tað einasta tú skal gera, er at heinta
vørurner í Vælveru Fitness.
Gev gætur: Við avheintan skalt tú gjalda eini smærri upphædd fyri
frakt o.t. Tað er tó enn bíligari, enn um tú sjálv/ur skuldi fingið
vørurnar sendar heim.


text:
COOKIES Á IBINDER.FO
Ein cookie er ein lítil tekstfíla, sum heimasíður sum tú vitjar biðja um loyvi til at leggja á telduna.
Tú avger hvussu tú vilt hava at tín telda skal handfara cookies, gjøgnum innstillingarnar í tínum kaga. Í hjálpini til tín kaga, kanst tú lesa meira um hvussu tú blokerar ella slættar cookies.
Vit brúka bæði fyrsta- og triðjaparts cookies til ymisk endamál. Nakrar cookies verða slættaðar aftur, tá tú fer burtur frá okkara heimasíðu (session cookies) meðan aðrar kunna vera liggjandi á telduni í upp til tvey ár. Hetta fyri at síðan kann kenna teg aftur, næstu ferð tú kemur aftur til síðuna (permanent cookies).
Vit skráseta ikki tína IP adressu ella annað um tín samleika.
Vit brúka cookies á okkara heimasíðu til:
- At gera tað lættari at brúka okkara heimasíðu og tryggja at síðurnar eru skjótar at lesa inn. (First-party session cookies)
- Savna hagtøl gjøgnum Google Analytics (third-party session and permanent cookies) um hvussu okkara brúkarir reika á okkara heimasíðu - til dømis:
- um brúarin fyrr hevur vitjað okkara heimasíðu
- hvussu brúkarin hevur funnið inn á okkara heimasíðu
- hvørjar síður á okkara heimasíðu eru vitjaðar
- hvussu longi vardi vitjanin
- hvør kagi bleiv brúktur
Hevur tú spurningar um cookies á okkara heimasíðu, ert tú vælkomin til at senda teir til okkara support team.
The Swedish Act (2003:389) on Electronic Communication states that all visitors to any website that uses cookies shall have access to information on the website´s use of cookies and the purpose of such use. The visitor shall also give their consent to cookies being used.


text:
Tað er ikki meira enn eitt ár, síðan tað eydnaðist at stovna eitt bíbliufelag í Aserbadjan.
Landið er grannaland hjá Armenia, -fyrsta kristna landinum í heiminum. Og við dyggum stuðli frá Sameindu Bíbliufeløgunum eydnaðist tað at leggja støði undir bíbliutýðing og útflýgging.
”Seinastu viku fluttu vit inn 3000 russiskar Bíbliur frá Ukraina. Nú stendur á at býta tær út millum kirkjurnar, sum eru ovurfegnar fyri at fáa tær.” ”Felagir okkara hava hjálpt okkum at taka hetta fyrsta týdningarmikla stigið, og vit eru tykkum sera takksom, kæru vinir,” sigur Rasim Khalilov, sum er valdur aðalskrivari.
Aserbadjan var ein partur av Sovjetsamveldinum, og er alment sekulert (tvs. skilnaður millum statsvald og kirkju). 96 % av fólkinum eru muslimar. Tey kristnu eru ein minniluti, góð 2% av øllum fólkinum, sum er 9,5 mill. í tali. Allar kristnu kirkjurnar- tann ortodoksa, rómverks- katólska og evangeliska eru umboðaðar í stýrinum fyri bíbliufelagið.
”Aserbadjan hevur stóran tørv á Bíblium,” sigur Rasim. ”Í seinastu viku tóku vit ímóti 3000 russiskum Bíblium frá Ukraina. So nú ræður um at fáa býtt tær út til kirkjurnar, sum fegnast um at fáa tær. Vit ætla eisini at prenta 1600 Bíbliur á azerimáli at nøkta tørvin hjá teimum, sum tosa azarimál.”
Einki skriftligt tilfar er til børn og ung hvørki á russiskum ella azerbadjanskum, sum eisini verður nevnt azeri; so tað verður ein av næstu uppgávunum hjá nýggja bíbliufelagnum.
Myndatekstur: Børnini her hava fingið eina málibók við myndevnum úr Bíbliuni. Men ongar Barnabíbliur eru á azarimáli, so tað verður eisini ein av komandi uppgávum. Myndaeigari: Sameind Bíbliufeløg.
Heri Tróndheim umsetti
______________________________________________________________________________________________________________________________________________
Lagt út hevur Ásbjørn Jacobsen


text:
Brúðarsesongin nærkast og kjólin skal finnast. Til brúdleyp kanst tú lata teg í títt fínasta puss, so leingi tað ikki hevur hvíta litin. Tað er nemliga ikki loyv, at bera sama lit, sum brúðurin. Men har aftur ímóti, eru sera... Continue reading →
Hetta kennist kanska ordiliga yvirfladiskt, men hetta er eitt av mongu spurnaðartekinum eg havi til brúdleypið. Í mun til alt annað, sum gongur fyri seg í heiminum, er hetta øgiliga lítið at stressa um. Meeeen, nú er tað soleiðis, at... Continue reading →
Fyrst og fremst! Eg fái ikki armarnar niður, tá eg hugsi um at eg havi fingið samstarvið við Kvinnu. Eg hevði upprunaliga ætlað, at “Brúðardagbók” skuldi verða á SukurSøtt, men tá eg fekk møguleikan at taka lut á kulu heimsíðuni... Continue reading →


text:
Shakespeare í kórtónum og drama/
Tarira framførir Shakespeare í Runavík og í Havn
Í sambandi við 400 ára dagin hjá William Shakespeare, sum var 23.apríl í ár, hevur kórið Tarira undir leiðslu av Jóhannesi Andreasen vant eina heldur óvanliga skrá, ið verður framførd á tveimum konsertum. Tær verða ávikavist í Gulu Smiðju í Runavík og í Læraraskúlahøllini í Havn. Men júst tað sjáldsama og tað ótrúliga klæðir væl rithøvundinum, sum er í miðdeplinum á hesari framførsluni. Øll munu kenna úrmælingin William Shakespeare, eisini tey, sum kanska ikki lesa yrkingar ella ganga til sjónleik, tí honum slepst ikki undan. Til dømis er hann upphav til fleiri orðatøk; tað var hann, sum skrivaði "...We are such stuff as dreams are made on”; upprunaliga ein orðing, sum kemur fyri í The Tempest (Harðveðrið). Og við tað, at høvundurin var ein guðsnáðaður dramatikari, er jú upplagt at fáa sjónleik við í framførslurnar. Tað verða sjónleikararnir Ria Tórgarð og Gunnvá Zachariasen frá Tjóðpalli Føroya, sum fara at lesa upp og framføra ymiskt Shakespeare tilfar, ið er týtt til føroyskt.
Tarira hevur, síðani kórið varð stovnað fyri fjúrtan árum síðani, lagt seg eftir at framføra tilfar, sum ikki áður er framført í Føroyum, og tað mesta avtilfarinum á Shakespearekonsertini er ikki framført her um leiðir. Hetta merkir tó ikki, at tilfarið á Shakespearekonsertunum er torskilt. Talan er um eina sera fjølbroytta konsert við plássi fyri bæði dapurleika og skemti. Á skránni eru m.a. tríggjar frumframførslur av verkum, sum ávikavist Pauli í Sandagerði, Unn Paturson og Tróndur Bogason hava skrivað til kórið, eins og bæði eldri og nýggjar kompositiónir hjá ymiskum útlendskum tónaskøldum. Framførdir verða millum annað tríggir Shakespearesangir, sum bretska tónaskaldið R.Vaughan Williams skrivaði í 1951. Upprunaliga vórðu hesir sangirnir gjørdir til eina kórkapping, og teir eru av sonnum eisini ein avbjóðing at syngja. Tað sama er galdandi fyri teir fýra Shakespearesangirnar hjá Jaakko Mäntyjärvi, sum eisini eru hugfarsligir og undirhaldandi; Tarira framførdi tveir teirra á Kórfestivalinum í ár og vann eina virðisløn fyri framførsluna.
Konsertirnar verða í Gulu Smiðju í Runavík mikukvøldið 26.oktober klokkan 19 og í Læraraskúlahøllini leygarkvøldið 29.oktober klokkan 19.
Atgongumerki á 100 krónur fáast við dyrnar.


text:
Uppskotið um umsiting av sjófeingi varð samtykt við aðru viðgerð.
Í allan dag hevur verið kjak um fiskivinnunýskipanina í løgtinginum, men fyri kortum endaði orðaskiftið. Uppskotið varð samtykt við aðru viðgerð.
Tað var nakað av spenningi undan viðgerðini, tí Kristin Michelsen var ikki í tinginum í dag. Eins og Fjúrtandi skrivaði í morgun, hevði hann tó gjørt avtalu við andstøðulim um ikki at atkvøða, tí hann ikki var í tinginum. Tað er vanligt, at tingfólk gera semjur um at ‘cleara’, tá ið limir úr andstøðu ella samgongu ikki er til staðar í tinginum. Og Kristin Michelsen hevði gjørt avtalu við Magna Laksáfoss, sum ikki atkvøddi í dag.
Uppskotið fær væntandi triðju viðgerð í næstu viku, tá ið tað verður greitt, um samgongan megnar at seta nýggja fiskivinnuskipan í verk.


text:
03. Sep 2012
Síðstu umførini vóru, av fleiri, spádd sum rættiliga avgerandi fyri vónir okkara um EFFO-spæl komandi ár. Serliga toppdysturin á Argjum kundi gerast spennandi.
03. Sep 2012
Fótbóltssambandið hevur avgjørt at seta í verk eina innandurakapping frá november 2012 til februar 2013 fyri aldursbólkarnar U12, U14 og U16.
31. Aug 2012
Í summarsteðginum gjørdist greitt at Sonni Ragnar skuldi leika við FC Midtjylland. Hann hevur vant og spælt við teimum síðan, umframt við U19-landsliðinum til NM-kappingina. Í gjár vóru so pappírini endaliga undirskrivað, og ungi verjuleikarin er so alment FC Midtjylland-leikari. Tillukku Ragnar!
13. Aug 2012
07 Vestur vann í dag 2-1 á heimavølli móti KÍ. Við tveimum málum tíðliga í fyrra hálvleiki frá Tór-Ingari og Jákup Sveinbjørni kláraðu vit at halda fast um sigurin móti einum sera hart arbeiðandi KÍ-liðið.
04. Aug 2012
Eftir ein sera góðan fyrra hálvleik, við málum frá báðum teimum nýggju leikarunum, Hørði Askham og Briani Olsen, hildu vit fast við sigurin, hóast AB fekk eitt mál. Nú eru tveir triðingar farnir av kappingini og vit liggja nummar 1.
02. Aug 2012
Við sannførandi 2-0 sigrið á útivølli móti B71, sluppu vit endiliga í gongd aftur. Mál okkara skoraðu Jovan og Tór-Ingar, í báðum førum við góðari hjálp frá debutanti okkara úr Tjørnuvík, Briani Olsen.
29. Jul 2012
Eftir fýra harðar dagar er kappingin í Århus liðug. Ferðalagið er komið heimaftur við góðum upplivilsum í viðførinum. Úrslitini hava verið svingandi, men øll kunnu vera nøgd við innsatsin.
27. Jul 2012
Dagurin í dag var besti dagur okkara hvat úrslitum viðvíkur. Genturnar fingu sín fyrsta sigur og bæði dreingir U16 og U14 1 vunnu sínar. Alt gongur annars væl og bæði leiðarar og børn eru sera væl nøgd við túrin higartil.


text:
Fuglfirðingar fáa oljuhavn í jólagávu.
Fuglfirðingar fáa oljuhavn í jólagávu.
Nýggja oljuhavnin í Fuglafirði verður væntandi liðug til jóla. So kemur nakað av asfalteringsarbeiði afturat, men tá havnin er liðug, koma seks stórir
tangar at standa norðri á Enni.
long. Fyri fyrst er farið í gongd at grava omanav bakkanum, og síðani fer at verða borað og sprongt inn í benið. Í gjár kom danski fraktbáturin Dania komin úr Fredericia á Fuglafjørð við spunsjørnum og øðrum tilfari til byggingina. 20 metra langu spunsjørnini liggja fyribils á innaru oljukaiini.Liðug til jóla Sambært Sigurð Simonsen, borgarstjóra í Fuglafjarðar kommunu, fer arbeiðið at byggja oljuhavnina at taka eitt lítið ½ ár. Ætlanin er at havnin skal vera liðug til jóla, men longu í septembur skal hon vera sikrað. Hetta
merkir, at tá skal arbeiðið vera komið so langt, at havnin tolir føroyskt illveður.
Nýtt oljufelag stovnað
Fyri einum ári síðani søkti P/F Havsbrún um prinsipielt byggiloyvi til tungoljugoymslu norðuri á Enninum. Kommunan samtykti at veita P/F Havsbrún prinsipiella byggiloyvið, og í február í ár varð prinsipiella byggiloyvið so flutt yvir í eitt nýstovnað partafelag, »P/F 14-02-2006«, ið er eitt oljufelag við 5 miljónum í partapeningi, ið skal reka oljugoymslu og annað starv í hesum sambandi.
Eftir at prinsipiella byggiloyvið var flutt yvir í nýstovnaða felagið, samtykti Fuglafjarðar býráð í tveimum umførum at veita tær 13,5 miljónirnar, ið nýggja bryggjan kemur at kosta. Í sama viðfangi vórðu eisini 2,5 miljónir settar av til nýggjar egningarskúrar longur inni á fjørðinum.
Bjóða nógv sløg av olju
Oljuhavnin á Enninum í Fuglafirði fer at geva pláss til sera framkomna oljuveiting. Longu nú selur Statoil tungolju í staðin fyri diesel. Og sum skilst verða tveir av teimum nýggju tangunum hjá »P/F 14-02-2006« avsettir til tungolju, meðan tann triðji verður til diesel.
[19.07.2006 – Sámal Matras Kristiansen]


text:
Eystur og vestur í Sirkus/
Upplestur í Sirkus
Leygarkvøldið 1. august kl 21 er upplestur í Sirkus við føroyskum og indiskum høvundum. Talan er um føroysku Carl Jóhan Jensen, Sólrun Michelsen, Rúna Weihe og indaran H. S. Shivaprakash.
H. S. SHIVAPRAKASH er yrkjari, leikritahøvundur og professari á JNU (Jaharwarlal Neru University). Hann er viðurkent skald og hevur fingið fleiri virðislønir fyri sítt listarliga virksemi. Aftrat hesum er hann yogi og lærir frá sær í hesi fleiri túsund ára gomlu indisku vísindini. Tað er í sambandi við eitt yogaskeið, at hann er komin til Føroyar. Formaður rithøvundafelagsins, Ludvík á Brekku sigur hettar vera ein gyltan møguleika at hoyra tann tjóðskaparliga og mentanarliga munin á skaldskapi, tá Vestur møtir Eystri.


text:
Frá Wikipedia, hin frælsa alfrøðin
Jump to navigation
Jump to search
Henda fíla er frá Wikimedia Commons og kann verða brúka í øðrum verkætlanum.
Frágreiðingin á
fílu frágreiðingar síðu er víst her niðanfyri.
Samandráttur [ rætta ]
Frágreiðing
Blues Perlan Blueberry Jam Session.JPG
Blueberry Jam Session er eitt føroyskt blues orkestur við Ragnar Finsson sum forsangara. Myndin er tikin á tiltakinum Blues Perlan 2014. Føroyskt:
Blueberry Jam Session is a Faroese blues band. This photo was taken at the event Blues Perlan, which was held in Perlan in Tórshavn, Faroe Islands in April 2014. The lead singer of the band is Ragnar Finsson. English:
Dagur
6 apríl 2014, 00:22:41
Kelda
Egið verk
Høvundur
EileenSanda
I, the copyright holder of this work, hereby publish it under the following license:
Henda fíla er gjørd atkomulig undir
Creative Commons Navngev-Deil á sama hátt 3.0 Unported loyvinum.
Tú ert vælkomin til:
at deila – at avrita, breiða út og senda verkið at remiksa – at tillaga ella broyta verkið Undir hesum treytum:
ognan – Tú mást ognarskrivað verkið á ein slíkan hátt sum er útgreinaður av høvundanum ella lisenseigaranum (men ikki á nakran hátt ið kundi bent á at hesin hevur góðkent teg ella tína nýtslu av verkinum). deil undir somu treytum – Um tú broytir, evnar til ella byggir víðari á hetta verk, so kanst tú bert útgeva verkið undir somu ella líkandi lisensi sum hesin.
https://creativecommons.org/licenses/by-sa/3.0
CC BY-SA 3.0
Creative Commons Attribution-Share Alike 3.0
true true
Søgan hjá fíluni
Trýst á dato/tíð fyri at síggja fíluna, sum hon sá út tá.
Dagur/Tíð Lítil mynd Dimensjónir Brúkari Viðmerking
streymur 8. apr 2014 kl. 18:57 4,608 × 3,456 (5.58 MB) EileenSanda User created page with UploadWizard Myndarslóðir
Hesar síður slóða til hesa mynd:
Alheims fílunýtsla
Aðrar wkiir brúka hesa fílu:
Nýtsla á da.wikipedia.org
Henda fíla inniheldur meiri kunning, sum oftast frá talgilta myndatólinum ella skannaranum, sum tú hevur brúkt til at skapa ella talgilda myndina.
Um fílan er blivin broytt síðan upprunastøðuna, so kunnu nakrir upplýsingar hvørva.


text:
Ari av Rana
05.02.2018 - 16:55
Ítróttur > Ítróttur > Amerikanskur fótbóltur
Nick Foles, quarterback hjá Philiadelphia Eagles, varð í gjár valdur til Most Valuable Player (MVP) í Super Bowl dystinum í gjár. Hetta er ein heiður, sum allir leikararnir droyma um at fáa.
Nick Foles fekk heiðurin eftir at hava kasta heili 373 yards og trý touchdowns, umframt at hann sjálvur skoraði eitt touchdown. Við hesum gjørdist Nick Foles fyrsti spælir nakrantíð, sum bæði kastar og loftaði eitt touchdown í Super Bowl.
Nick Foles byrjaði kappingarárið, sum eyka quarterback. Fyrstavalið var Carson Wentz, sum spældi framúr væl. Men Wentz gjørdist skaddur, og tí beyð møguleikin seg fyri Nick Foles. Nick Foles leiddi Philidelphia Eagles til teirra fyrsta Super Bowl sigur í søgu felagsins.
Men mest merkisverda við Nick Foles er hvørki, at hann byrjaði kappingarárið sum næsta valið á quarterback plássinum hjá The Eagles, ella at hann megnaði at steðga væl spælandi New England Patriots. Nick Foles megnaði alt hetta, bert 2 ár eftir at hann umhugsaði at steðga yrkisleiðini.
Men við einum Super Bowl ringi á fingrinum, Vince Lombardi steypinum í skápinum, og heiðrinum sum Super Bowl LII MVP, má sigast, at Nick Foles tók røttu avgerðina at halda á.
Les eisini: Eagles basti Patriots í Super Bowl
Sí eisini: Myndir: Patriots - Eagles (33-41)
Nick Foles loftar einum touchdown (Mynd: EPA)


text:
Náttúra og tøkni er læran um náttúruna, samspæl menniskjunnar við náttúruna, hvussu menniskju hugsa sær náttúruna skipaða og samansetta, og hvussu tøkniliga framgongdin hevur ávirkan á okkum menniskju og náttúruna, vit liva í. Náttúrufrøðin hevur ment seg sum úrslit av menniskjunnar forvitni eftir og tørvi á at finna sannleikan um sín egna uppruna og sína tilveru í náttúruni og alheiminum. Sum slík er náttúrufrøðin ein partur av okkara mentan.
Undirvísingin í Náttúru og tøkni leggur grundstøði undir tey hugtøk og teir førleikar, ið næmingurin skal vera brynjaður við til undirvísingina í lærugreinunum landafrøði, alisfrøði, evnafrøði og lívfrøði á 7. floksstigi og uppeftir...


text:
Danskt føroyski bólkurin Fremmand, við okkara Janu Hjalgrímsdóttir, verður at hoyra í Gamla Missiónshúsinum á Strondum sunnudagin kl.16:00.
Íblásturin frá new wave stílinum er tíðiligur, og setur serligan dám á huglagið tá Jana skiftir ímillum at syngja á føroyskum og enskum. Fyrsta fløga teirra kom út í vár og eru tey júst heimkomin av túri í Týskalandi við heimskenda bólkinum, Black Rebel Motercycle Club.
Áðrenn leiðin gongur til New York á konsertferð, leggja tey at landi her sunnudagin seinnapartin.
Meira verður at frætta um tiltakið komandi dagarnar.
Jana Hjalgrimsdóttir – Vocals
Rico Holmer – Bass and backing vocals
Tobias Weltzer – Drums & vocals
Nikolaj Anton Berg – Keyboards and backing vocals


text:
21. maj 2014
Skrá fyri djóradagarnar 2014
Kostnaður at koma inn á økið er ókeypis fyri børn !!
Vaksin kosta einans kr. 50,- (16 ár og upp)
At síggja djór, framsýningar o.a. er ókeypis.
Hoppiborgir, ponyríðing o.a. kostar kr. 20,- pr ferð.
Lagt út av Hans Pauli 4 viðmerkingar
Djóradagar
Djóradagarnir verða aftur nú í vikuskiftinum 24 og 25 mai. Hetta árliga tiltakið er sera væl dámt og fólk koma langvegis frá til dagarnar.
Myndir frá djóradøgum í 2013
Skráin kemur seinni.
Myndir frá djóradøgum í 2013
Skráin kemur seinni.
Lagt út av Hans Pauli 0 viðmerkingar
9. maj 2014
Ruddingardagur 10/05-14
So er aftur ruddingardagur á skránni ! Leygardagur 10/05 verður rudda og arbeitt á felagsøkinum í Havnardali.
Byrjað verður við kaffimunni og morgunmati í felagshúsinum kl 9:30 og síðani verður lagt til brots. Vónandi eru nógv sum vilja koma og taka eina hond við, tað er umráðandi fyri okkum øll at felagsøkið er so pent og nossligt sum gjørligt nú Djóradagar stunda til !
Lagt út av Brandur í Dali 0 viðmerkingar
Abonner på: Indlæg (Atom)


text:
Føroyski málverjin, Hørður Trygvason, hevur verið ein brandur í málinum undir EM-kappingini í Makedonia fyri U20 landslið, og tað er ikki farið framvið hjá evropeiska hondbóltssambandinum.
Í gjár eftir finaluna millum Makedonia og Hvítarussland, varð eitt all star lið kjósað og tað var eingin annar enn Hørður Trygvason, sum varð kosin til besta málverja undir EM.
Ungi hoyvíkingurin, sum hevur spælt við Flensburg-Handewitt seinastu trý árini, samstundis sum hann hevur gingið í skúla, flytur nú aftur til Føroya og fer at spæla við besta liðnum hjá H71.
Føroyska ferðalagið er nú ávegis aftur til Føroya, eftir eina góða EM-kapping, har føroysku dreingirnir spældu seg til eitt heiðurligt úrslit og vístu, at Føroyar eiga ótrúliga dugnaligar hondbóltsleikarar, sum eru í stórari menning.
Føroyar endaðu nummar fýra av 11 londum.
1. Makedonia
2. Hvítarussland
3. Sveis
4. Føroyar
5. Ukraina
6. Litava
7. Estland
8. Italia
9. Grikkaland
10. Finnland
11. Ongland


text:
"Tað kann ikki vera rætt, at tað kostar einum lesandi 4527 krónur, at koma heim til jóla. Vanliga gjøgnum árið liggur prísurin um 2000 krónur. Vit eru fleiri hundrað lesandi, sum ilskast inn á hetta, og m.a. er nógvur aktivitetur á facebook ímóti hesum galskapi."
"Eitt monopol, sum á allar ringasta hátt ger sær dælt av síni støðu á marknaðinum við at krevja ein heilan mánað av SU fyri at koma heim til síni kæru á jólum. Mong fara ikki heim á jólum av somu orsøk, sigur ungi lesandi".
Hettar veit Vágaportalurin at siga. Les alla greinina her.
Dagføring: Vágaportalurin veit nú eisini at siga at frá lesandi í Bretlandi at: "Eisini her eru fólk, sum ikki fara heim til jóla bert av hesi orsøk: ferðaseðlaprísunum".